**NÅR FORESATTE DELTAR I TFM**

Et viktig utgangspunkt for å samarbeide er å ha løpende dialog med foresatte, da foresatte er de nærmeste til å kjenne sitt barns behov. Brukermedvirkning baserer seg på at alle har krav på respekt for sin selvbestemmelsesrett. Foresatte har krav på å bli regnet som ressurs for sine barn og å bli orientert. Foresatte skal holdes orientert og skal alltid gi skriftlig tillatelse til drøftinger i TFM. Det er viktig at møtedeltagerne er trygge i møte med foresatte i TFM. Derfor er det viktig at møteleder legger rammene for et godt og konstruktivt møte.

De gangene foresatte er tilstede i det tverrfaglige møtet, skal dette avklares i forhold til de øvrige møtedeltagerne. Det anbefales å ha en drøfting i forkant hvor man enes om strategi, slik at man unngår diskusjoner i møtet om uenigheter.

For at det skal bli et godt møte for alle parter er det viktig at alle møter forberedt og det er viktig at møtedeltagerne er trygge i møte med foresatte i TFM. De foresatte må få mulighet til å komme med sine innspill først. Det er viktig at positive ressurser hos og rundt barnet/eleven og familien kommer fram.

Det er legitimt å be foresatte om en "time out" i møtet, for å drøfte felles strategi og tiltak for videre arbeid som er forenelig med alles mulighet for tiltak i egen enhet/avdeling. En "time out" kan også være at man setter opp et nytt møte for evt å avklare forhold for å kunne arbeide videre.

Møteleder orienterer foresatte om denne praksis som en rutine før man starter opp TFM. Møteleder velger den formen som synes best.

27.nov 2012